
Vienošanās Nr. RDA-25-124-lī-2
par 2025. gada 19.jūnija  līguma Nr. RDA-25-124-lī
  “Bezpilota gaisa kuģu un ar to vadību saistītās programmatūras iegāde Rīgas valstspilsētas pašvaldības policijas vajadzībām”  grozījumiem

Vienošanās parakstīšanas datums ir  pēdējā pievienotā droša elektroniskā paraksta laika zīmoga datums, Rīgā
Rīgas valstspilsētas pašvaldības aģentūra “Rīgas digitālā aģentūra”, reģistrācijas numurs: 90011524360, Brīvības iela 49/53, Rīga, LV-1010, (turpmāk – Pasūtītājs) tās direktora […], no vienas puses un
[bookmark: _Hlk118808339]SIA “METRUM”,  vienotais reģistrācijas numurs: 40003388748, juridiskā adrese: Ģertrūdes iela 47-3, Rīga, LV-1011, (turpmāk – Piegādātājs) tās valdes locekļa […] personā, kurš rīkojas saskaņā ar statūtiem, no otras puses, 

Pasūtītājs un Piegādātājs kopā turpmāk sauktas Puses un katrs atsevišķi Puse, pamatojoties uz:
1) starp Pusēm 2025. gada 19. jūnijā noslēgto līgumu Nr. RDA-25-124-lī “Bezpilota gaisa kuģu un ar to vadību saistītās programmatūras iegāde Rīgas valstspilsētas pašvaldības policijas vajadzībām” (turpmāk – Līgums);
2) Līguma 11.1. punktu, kas noteic, ka par Līguma grozījumiem Puses vienojas rakstiski. Rakstiskās vienošanās tiek abpusēji parakstītas, un ir pievienojamas Līgumam kā neatņemamas sastāvdaļas;
3) Līguma 11.2. punktu, kas noteic, ka Puses veic grozījumus, ievērojot Publisko iepirkumu likuma 61. panta noteikumus;
4) Līguma 4.10. punktu, kas noteic, ka Piegādātājam ir pienākums demonstrēt Preci un piedalīties Preces testēšanā. Ja plānotajā termiņā Preces testēšana nav iespējama no Piegādātāja neatkarīgu iemeslu dēļ (tajā skaitā, bet ne tikai - neatbilstoši meteoroloģiskie apstākļi, neiespējamība izpildīt visus testēšanas nosacījumus), testēšana tiek pārcelta uz Pušu saskaņotu datumu. Laiks, par kādu pārcelta testēšana, netiek ieskaitīts Piegādātāja saistību izpildes laikā.   Ja testēšanas laikā tiek atklātas Preces neatbilstības Tehniskās specifikācijas prasībām, Piegādātājam ir pienākums novērst trūkumus un organizēt atkārtotu Preces testēšanu;
[bookmark: _Hlk216767010]5) Līguma 11.3.1.punktu, kas noteic, ka līgumsaistību izpildes termiņš var tikt pagarināts, ja saistību nav iespējams izpildīt termiņā no Piegādātāja neatkarīgu apstākļu dēļ (trešo personu saistību kavējumi, meteoroloģiskie apstākļi, kuri nepieļauj testēšanu). Piegādātājam ir pienākums pamatot šādu apstākļu esamību un ietekmi uz Līguma izpildi. Šādā gadījumā saistību izpildes termiņš tiek pagarināts par kavējuma laiku, bet nepārsniedzot CEF Digital programmas projekta “5G sistēmu attīstība dzīvību un sabiedrības veselības aizsardzībai Rīgā – 5G4LIVES” ID APS1609 projekta termiņu vai tā pagarinājumu termiņu;
6)  2026.gada 12.februārī un 2026.gada 13.februārī saņemtos Piegādātāja paziņojumus par testa lidojumu uzsākšanas termiņa nobīdi nelabvēlīgu laikapstākļu dēļ;
7)  Pasūtītājs ir izvērtējis 2026.gada 12.februārī  un 2026.gada 13.februārī saņemto Piegādātāja informāciju par termiņa nobīdi nelabvēlīgu laikapstākļu dēļ, kā arī izskatījis vēstulei pievienoto meteoroloģisko laikapstākļu kopsavilkumu. Papildus Pasūtītājs ir izvērtējis Valsts SIA “Latvijas Vides, ģeoloģijas un meteoroloģijas centrs” publiski pieejamo informāciju par gaisa temperatūrām un vēja ātrumu (pielikumā) periodā no 2026.gada 20.janvāra līdz 2026.gada 16.februārim un apstiprina, ka konkrētajā situācijā ir pieļaujams termiņa pagarinājums,

Puses noslēdz šādu vienošanos (turpmāk – Vienošanās):
1. Puses vienojas, ka testa drona testēšanas termiņš tiek pagarināts līdz 2026.gada 3.martam.
2. Vienošanās stājas spēkā tās abpusējas parakstīšanas brīdī.
3. Vienošanās ir Līguma neatņemama sastāvdaļa. 
4. Līguma noteikumi, kas nav pretrunā ar Vienošanās noteikumiem, paliek spēkā tādi, kādi tie bija pirms Vienošanās noslēgšanas.

Pielikumā: 
1. Gaisa temperatūras pārskats periodā no 2026.gada 20. janvāra līdz 2026. gada 16. februārim;
2. Vēja ātruma pārskats periodā no 2026.gada 20. janvāra līdz 2026. gada 16. februārim.

